jkorsvik/nowiki_second_scrape_merged huggingface dataset:
Mal de debarquement

Mal de debarquement-syndromet (MdDS eller MDD) er en sjelden tilstand hvor symptomene inkluderer konstant opplevelse av ubalanse. Reisende opplever ofte dette kortvarig etter en sjøreise eller lengre flyreise, men hos de som lider av MdDS, kan symptomene vedvare i 6 til 12 måneder eller, i enkelte tilfeller, årevis.
Det franske ordet «débarquement» betegner det å gå fra borde. En direkte oversettelse ville da bli debarkasjonssyke-syndromet.


== Eksterne lenker ==
Dr. Timothy Hains side om MDD – engelsk
Støtteside for folk med MdDS – engelsk
Britisk MdDS-støttegruppe
Konstant sjøsjuk i fire år på dagbladet.no 16. november 2005
C-SPAN

C-SPAN (Cable-Satellite Public Affairs Network) er en amerikansk kringkastingsstasjon som er viet til kontinuerlig dekning av offentlige myndigheter og begivenheter.
C-SPAN sender radio samt tre fjernsynskanaler:

C-SPAN – direktesendinger fra Representantenes hus
C-SPAN2 – direktesendinger fra Senatet
C-SPAN3 – direktesendinger fra offentlige begivenheter og historiske arkivsendingerAlle radio- og fjernsynssendingene sendes i tillegg gratis over Internett.


== Historie ==
C-SPAN ble unnfanget av Brian Lamb, som senere har vært stasjonens direktør og styreformann. C-SPAN ble grunnlagt som en gratis, allmenn fjernsynsstasjon for å dekke Kongressens sesjoner på en objektiv og nøytral måte.
Stasjonens første fjernsynssending fant sted 19. mars 1979 og dekket en tale av daværende representant Al Gore. Stasjonens andre fjernsynskanal, C-SPAN2, gikk på luften 2. juni 1986, og den tredje, C-SPAN3, 22. januar 2001. Stasjonens radiokanal, C-SPAN Radio, gikk på luften 9. oktober 1997.


== Organisasjon ==
C-SPAN drives som en ideell organisasjon av selskapet National Cable Satellite Corporation, hvis styre hovedsakelig består av representanter fra de største kabel-TV-selskapene. Kringkastingsstasjonen mottar ingen offentlig støtte og selger ikke sponsoravtaler eller annonser, og finansieres i stedet av abonnementsavgifter som betales av kabel- og satellitt-TV-industrien.


== Dekning ==
I tillegg til direktesendinger fra sesjonene i Senatet og Representantenes hus, dekker C-SPAN en rekke offentlige høringer, pressekonferanser, viktige offentlige konferanser, bokdebatter, intervjuer, og iblant sesjoner i det canadiske eller britiske parlamentet, eller andre utenlandske myndigheter når det har interesse for amerikanske seere. Tilsvarende vil C-SPAN sende nyhetsreportasjer fra hele verden ved store internasjonale hendelser. Utenlandske sendinger dubbes til engelsk.
C-SPAN har jevnlig anmodet om å få sende direkte fra sesjonene i Høyesterett, men domstolen tillater ikke kameradekning. Stasjonen har imidlertid sendt lydopptak fra rettssalen ved viktige avgjørelser, og dekker iblant høyesterettsdommeres private foredrag.


== Se også ==
NRK Stortinget
BBC Parliament
CPAC


== Eksterne lenker ==
(en) Offisielt nettsted 
(en) Offisiell blogg 
(en) C-SPAN – kategori av bilder, video eller lyd på Commons
Carl Woese

Carl Richard Woese (født 15. juli 1928, død 30. desember 2012) var en amerikansk mikrobiolog kjent for å ha definert riket Archaea i 1976 etter å ha analysert ribosom-RNA.


== Priser (utvalg) ==
2003 – Crafoordprisen


== Referanser ==
Amfibiekåren

Amfibiekåren («amfibiekorpset») er Sveriges marineinfanteri. Korpset utgjør en del av Marinen og har ansvaret for det kystnære forsvaret. Etter forsvarsbeslutet 2004 består amfibiekåren av ett regiment, Första Amfibieregementet (Amf 1). Korpset holder til ved Berga, Haninge like sør for Stockholm.
Amfibiebrigaden er amfibiekorpsets overordnede operative forband. Innen brigaden utrustes hver amfibiebataljon med missiler, miner og stridsbåter. Deres naturlige stridsmiljø er skjærgården. Innen Amfibiebrigaden finnes også avdelinger med vaktbåter som anvendes for havovervåkning, sjøtrafikkontroll og samvirke med sjøstridskreftene i strid mot ubåter.
Typiske amfibieavdelinger i en amfibiebataljon er:

kystjegerkompani
bevåkningsbåtkompani
underholdskompani
stridsbåtskompani
lednings-/spaningskompani
amfibiekompani, bestående av
en stabstropp, med en stridsgrupp, en e-grupp og en skyddsgrupp
en forsyningstropp, med en kokgrupp, en förbandsplatsgrupp og en sjuktransportgrupp
en minetropp, med to tropper inndelt i to grupper
en robottropp, med tre ildenheter, hver bestående av en belysargrupp og en robotgrupp


== Yrker i Amfibiekåren ==
Kystjeger
Spaningsdykker
Angrepsdykker
Mineoffiser
Missiloffiser
Samband/stridsledningsoffiser
Underholdsoffiser
Ildledningstekniker
Maskintekniker
Våpentekniker
Missiltekniker
Undervannstekniker


== Grader og distinksjoner ==
Siden 2019 er gradene og distinksjonene til det svenske Amfibiekorps følgende:  
OffisererAndre grader


== Referanser ==


== Eksterne lenker ==
Amfibieregementet
Institutt for fysikk og teknologi

Institutt for fysikk og teknologi er ett av åtte institutter ved Det matematisk-naturvitenskapelige fakultet ved Universitetet i Bergen. Instituttet er inndelt i åtte forskningsgrupper og fire fellesenheter og har i underkant av 100 medarbeidere. Instituttet har cirka 80 PhD-studenter, om lag 130 mastergradsstudenter og anslagsvis 250 bachelorstudenter. Instituttet er inndelt i syv forskningsgrupper og fire fellesenheter. Instituttet har en ledergruppe på fire personer som står for den daglige driften og et instituttråd til strategiske beslutninger.


== Fagseksjoner/forskningsgrupper ==
Akustikk
Nanofysikk og elektronikk
Optikk og atomfysikk
Petroleum- og prosessteknologi
Birkelandsenteret for romforskning
Subatomær fysikk
Teoretisk- og energifysikk


== Fellesenheter ==
Administrasjon
Elektronikklaboratorium
IT-gruppe
Mekanisk verksted


== Studentorganisasjoner ==
Fagutvalget for fysikk og teknologi
h-bar, bar for studenter og ansatte ved instituttet


== Eksterne lenker ==
Instituttes hjemmesider ved Universitetet i Bergen
Fagutvalget for Fysikk og Teknologi Arkivert 20. oktober 2014 hos Wayback Machine.
h-bar, student- og ansattbar
Riksväg 61

Riksväg 61 er en svensk vei, som går mellom den norsk-svenske grensen ved Eda glasbruk og Karlstad i Värmland. Veiens lengde er 109 km.


== Knutepunkter ==
 Värmlands län

Eda kommune Morokulien → Riksvei 2 i Norge
 Eda tollstasjon
Eda glasbruk
Lv862 Charlottenberg
Lv631 Klockarmossen
 ÅmotforsArvika kommuneLv869 Speke
  Agnetebergsleden, Arvika
  Säfflevägen, Arvika
 BrunskogKil kommune    Fagerås
   KilKarlstad kommune    Ilanda, felles trasé til Bergvik
    Henstad
    Karlstad-Bergvik
Riksväg 62

Riksväg 62 er en svensk vei, som går mellom Långflon ved den norsk-svenske grensen og Karlstad i Värmland.


== Knutepunkter ==
 Värmlands län

Torsby kommune Långflon → 26Fylkesvei 26 (Norge)
Lv964 Klarabro
  StölletHagfors kommune Ekshärad
  UddeholmMunkfors kommune MunkforsKarlstad kommune    Ilanda, felles trasé til Bergvik
    Henstad
    Karlstad-Bergvik
Morten Strand (politiker)

Morten Gunnar Strand (født 23. september 1947) er en norsk lokalpolitiker (H), tidligere ordfører i Asker, administrerende direktør i bedriften Basberg Papir AS.


== Politikk og næringsliv ==
Ansatt i Kommunenes interesse- og arbeidsgiverorganisasjon (KS).
Ordfører i Asker 1995–2007.
Fra 1984 til 1996 Adm. Dir. i Basberg Papir AS.
Styremedlem i Basberg Papir AS 1984-1996 og i ledergruppen til Svenskt Papper AB.
Nestformann i styret i Papirgrossistenes Landsforbund og i Landsstyret til HSH (Handlens Servicenæringens Hovedorganisasjon).
Vararepresentant til Stortinget 2001–2009.
Formann i Akershus Høyres valgkomité.


== Idrett og skole ==
Aktiv fotballspiller for Stabæk og Strømsgodset i 14 år.
Spilt, vært trener, og sittet i ledelsen for aldersbestemte klasser i fotball for Vollen Ungdomslag.
Leder av FAU og SU i flere år på barneskolen.
Aktiv i speiderbevegelsen, troppsass. i 1. Blommenholm Speidertropp.


== Referanser ==


== Eksterne lenker ==
(no) Morten Strand hos Stortinget 
(no) Morten Strand hos Norsk senter for forskningsdata
Oslo Taxi

Oslo Taxi er en drosjesentral som utfører sentralfunksjoner for drosjeeiere med løyvetilknytnig i Oslo Taxi. Oslo Taxi ble etablert i 1921 under navnet Den Kommunale Bilcentral og er i dag Skandinavias største drosjesentral. Sentralen er i dag også Norges fjerde største foretak innen persontransport målt i antall passasjerer. Foretaket transporterer årlig nesten 15 millioner passasjerer i Oslo og Akershus. Hele konsernet utgjør i dag ca. 200 ansatte og har tilknyttet ca. 2900 sjåfører (inkl. eiere) og 1388 kjøretøy.


== Oppgaver og drift ==
Oslo Taxi har som formål å dekke behovet sentraltjenester for drosjeeiere i Oslo-området, i likhet med de fem andre drosjesentralene i Oslo. Sentralen har ansvar for organisering av taxidrift i tråd med de krav som er hjemlet i Samferdselsloven. Oslo Taxi AS eies av et andelslag bestående av ca. 1 151 selvstendig næringsdrivende med drosjeløyver. Den driver ordinær drosjetransport samt utfører faste oppdrag og kontraktskjøring av skolebarn, funksjonshemmede, rullestolbrukere, pasienter og pleietrengende til legevakt og sykehus.
I tillegg til Oslo Taxi AS inngår bussoperatøren Oslo Taxibuss AS og IT-selskapet CenCom AS i konsernet.
Oslo Taxi AS har egen kursavdeling som gjennomfører kurs for taxieiere, sjåfører og administrativt ansatte i Oslo Taxi AS. I tillegg utdanner avdelingen mer enn 150 nye sjåfører hvert år. Selskapet foretar selv kontinuerlig kvalitetskontroll for å påse at det leveres taxitjenester i tråd med høye krav innen effektivitet og trygghet.
Oslo Taxi er et samvirkelag, noe som innebærer at konsernet eies av hundrevis av drosjeeiere. Oslo Taxi AS har en funksjon som formidlingssentral, og er generelt «back-office» for den daglige driften. De individuelle sjåfører er ansatt hos sine respektive eiere, og har intet formelt ansettelsesforhold under AS'et.
Kundesenteret, som er åpent 24 timer i døgnet, 365 dager i året har som hovedoppgave mottak og effektuering av alle typer taxibestillinger.
Oslo Taxi har utviklet sitt eget trafikkdirigeringssystem – OTT. Flere drosjesentraler med totalt 4 500 drosjer i Norge er knyttet opp mot OTT. Også flere utenlandske taxisentraler har valgt OTT som leverandør av sitt trafikkdirigeringssystem, deriblant Gøteborg Taxi i Sverige og Aarhus Taxi i Danmark.


== Eksterne lenker ==
Oslo taxis hjemmeside
Luftherredømme

Luftherredømme er tilkjempet kontroll i luftrommet over et landområde, slik at egne tropper kan operere uten å bli utsatt for angrep fra fiendtlige luftstyrker, og egne luftstyrker uhindret kan angripe fiendens bakkestyrker.
Stevnemøte

Et stevnemøte (engelsk date; fransk rendez-vous) er et avtalt møte, mellom mennesker som er, eller kan tenke seg å bli kjærester. Et stevnemøte kan for eksempel innebære et måltid, gjerne middag eller lunsj på en restaurant, en tur på kino, en tur i skogen eller simpelthen et møte i hjemmet.


== Se også ==
Online dating
Kurtise
Frieri
Romantisk
Forelskelse
Tilfeldig sex
Valentinsdag
Sugar dating


== Litteratur ==
Glencoe/McGraw-Hill. (2000). Whitney, DeBruyne, Sizer-Webb, Health: Making Life Choices. (ss. 499–500).
Ijo kommune

Ijo (finsk: Ii) er en kommune i landskapet Norra Österbotten i Finland. Kommunen har cirka 9 000 innbyggere og et areal på 635,24 km², hvorav 15,38 km² er vann. Ijo er en finskspråklig kommune som grenser til kommunene Uleåborg, Pudasjärvi, Ranua og Simo. Navnet på kommunen kommer fra samisk og betyr «rasteplass» eller «overnattingssted». 

		


== Kilder ==
(no) Ijo kommune i Store norske leksikon


== Eksterne lenker ==
Offisielt nettsted 
(en) Ii – kategori av bilder, video eller lyd på Commons
Keith Emerson

Keith Noel Emerson (født 2. november 1944 i Todmorden i England, død 10. mars 2016 i Santa Monica i California i USA) var en britisk keyboardspiller og komponist. Som tidligere medlem av bandet The Nice grunnla han Emerson, Lake & Palmer (ELP), en av de første «supergruppene» av progressiv rock i 1970. Ved gruppens brudd ble han gjenforent med The Nice i midten av 90-årene for deretter å bli med dem på turné.


== Liv og virke ==


=== Bakgrunn ===
Han ble født i Todmore i Yorkshire, dit familien var blitt evakuert fra sørkysten av England under annen verdenskrig. Men han vokste opp i Goring-by-Sea i nærheten av Worthing i West Sussex, og gikk på skole i Tarring. Foreldrene var svært opptatt av musikk, og sørget for at Keith fikk pianoundervisning fra åtte års alder.


=== Musiker ===
Som ung lyttet Keith mye til jazz og fikk etterhvert god kjennskap til klassisk musikk, noe som inspirerte ham til å utvikle sin egen stil, hvor han kombinerte sjangrene klassisk musikk, jazz og rock and roll. Som en tidlig bruker av Hammond-orgel fikk han kontakt med Robert Moog og samarbeidet med ham i videreutviklingen av «Moog», en analog synthesizer, i 1969. Selv om andre artister som The Beatles og The Rolling Stones hadde brukt «Moog», var Emerson den første artisten som brukte den på turné.

Emerson hadde skolering innen klassisk musikk og var kjent for sine rockearrangementer av en rekke klassiske komponister, fra Johann Sebastian Bach via Modest Musorgskij til 20. århundres komponister som Béla Bartók,  Aaron Copland, Leoš Janáček og Alberto Ginastera. Særlig tidlig i karrieren, fram til 1972, krediterte ikke alltid Emerson når han tok partier fra klassiske eller jazz-komponisters arbeider. Nummeret «Rondo» med The Nice er en 12/8-takt tolkning av «Blue Rondo à la Turk» av Dave Brubeck, opprinnelig i 9/8 takt.
Keith Emerson var kjent for sin tekniske virtuositet og for sine ablegøyer på scenen, inkludert bruk av kniver for å holde nede tangenter under soloer og å spille på orgel opp ned mens han lå under og over det, slik at han måtte spille speilvendt. Ved siden av keyboardspillere som Richard Wright fra Pink Floyd og Rick Wakeman fra Yes var Emerson sett på som en banebryter mht. bruk av keyboard både på scenen og som instrument i oppsettingen. Slik plasserte han seg helt sentralt innen progrock. Emersons bruk av synthesizer og hans akkorder har satt musikalske spor i sin ettertid.


== Litteratur ==
Sneum, Jan. Politikens store rockleksikon, 4. utgave. Politikens Forlag, 2004. ISBN 87-567-6201-1.
Forrester, George. Emerson, Lake & Palmer: The show that never ends. Helter Skelter, 2001. ISBN 1-900924-17-X.


== Referanser ==


== Eksterne lenker ==
Offisielt nettsted 
(en) Keith Emerson – kategori av bilder, video eller lyd på Commons 
(en) Keith Emerson på Discogs 
(en) Keith Emerson på MusicBrainz 
(en) Keith Emerson på Encyclopaedia Metallum 
(en) Keith Emerson på Spotify 
(en) Keith Emerson på Songkick 
(en) Keith Emerson på AllMusic 
(en) Keith Emerson på Internet Movie Database 
(da) Keith Emerson på Filmdatabasen 
(en) Keith Emerson hos The Movie Database 
Brain-Salad.com – Fanside ELP
Europavei 40

Europavei 40 går mellom Calais i Frankrike og Ridder i Kasakhstan. Med omtrent 8500 km er det den lengste av europaveiene.
Trasé fastlagt av UNECE: Calais – Oostende – Gent – Brussel – Liège – Aachen – Köln – Olpe – Gießen – Bad Hersfeld – Herleshausen – Eisenach – Erfurt – Gera – Chemnitz – Dresden – Görlitz – Legnica – Wrocław – Opole – Gliwice – Kraków – Przemyśl – Lviv – Rivne – Zjytomyr – Kyiv – Kharkiv – Rostov-na-Donu – Luhansk – Volgograd – Astrakhan – Atyrau – Bejneu – Kungrad – Nukus – Daşoguz – Bukhara – Nawoy – Samarkand – Jizzax – Tasjkent – Sjymkent – Taraz – Bisjkek – Almaty – Sary-Ozek – Taldy-Kurgan – Usjaral – Taskesken – Ajagoz – Georgijevska – Ust-Kamenogorsk – Ridder


== Knutepunkter ==


== Eksterne lenker ==
European Agreement on Main International Traffic Arteries (AGR) 14 mars 2008 (PDF, offisiell E-veiliste begynner på s. 14)
UNECEs oversiktskart over alle europaveiene
Styx

For det amerikanske bandet, se Styx (band)
Styx (gresk Στύξ, «hat» og «avsky») er i gresk mytologi en elv som utgjør grensen mellom jorden og underverdenen. Styx ble i oldtida beskrevet som et lite vannløp med foss i en øde egn i det greske landskapet Arkadia. Fossen er rundt 200 m høy, vannet iskaldt og etter oldtidas tro giftig.  Straks nedenfor forsvinner vannet mellom klippene ned i et underjordisk løp. En trodde at Styx fortsatte som en sump eller et stille, strømmende vann i Hades, underverdenen eller dødsriket oppkalt etter herskeren der. Styx ble også brukt som navn på underverdenen selv.Elvene Styx, Phlegeton, Akheron og Kokytos gikk alle sammen i midten av dødsriket i sumpen som tidvis blir kalt Styx. De viktigste elvene i underverdenen er Lethe, Eridanos, og Alpheios.


== Elven til Hades ==
Gudene var bundet av Styx og sverger eder ved den. Grunnen for dette er under krigen mot titanene, stilte gudinnen Styx, guddom over elven Styx, seg på Zevs' side. Etter krigen lovte Zevs at hver eneste ed skulle bli sverget til henne. Zevs sverget på å la Semele få hva enn hun ønsket seg og var forpliktet til å adlyde selv da han innså til sin skrekk at hennes ønske innebar hennes død. Helios lovte tilsvarende sin sønn Faeton hva han enn ønsket, noe som også resulterte i guttens død. Ifølge til en del versjoner hadde Styx mirakuløse krefter og kunne gjøre andre usårlige. Ifølge til en tradisjon ble Akilles dyppet i elven mens han var barn og fikk således usårbarhet, unntatt hælen sin som hans mor holdt ham i. Dette er kilden til uttrykket «Akilleshæl», en metafor for sårbar flekk.
Styx var hovedsakelig et trekk med underverdenen i gresk mytologi, og tilsvarende til kristen tids forestilling om helvete i tekster som Den guddommelige komedie og Det tapte paradis. Fergemannen Kharon er antatt å ha fraktet sjelene til nylige døde over elven Styx til underverdenen, skjønt i de originale greske og romerske kildene, foruten også hos Dante, var det elven Akheron som Kharon seilte på. Dante plasserte Flegyas over Styx og gjorde den til den femte sirkelen i helvete hvor de rasende og utilfredse ble straffet ved å bli druknet i gjørmevann i all evighet hvor de rasende slåss med hverandre.
I antikken kan det noen steder ha vært skikk å legge en mynt på tunga til avdøde som symbolsk betaling til fergemannen for å komme seg over elva til dødsriket, skjønt dokumentasjonen for en slik praksis er svak.


== Gudinnen Styx ==
Styx, som nevnt over, var også navnet på en datter av Okeanos og Tethys. Hun var hustru av titanen Pallas, sønn av Krios, og hun fødte Zelos, Nike, Kratos og Bia (og tidvis også Eos). Styx støttet Zevs i krigen mot titanene hvor hun var den første som kom til han hjelp og av denne grunn ble hennes navn knyttet til en forpliktende ed for gudene.


== Andre Styx ==

Det er en elv ved navn Styx i Ontario i Canada
Det er et rockeband som heter Styx


== Referanser ==


== Eksterne lenker ==
(en) Styx – kategori av bilder, video eller lyd på Commons 
«Styx» i: Chisholm, Hugh, red. (1911): Encyclopædia Britannica (11. utg.). Cambridge University Press.
«Potamos Styx» hos Theoi Project
Greg Lake

Gregory Stuart "Greg" Lake (født 10. november 1947 i Poole i Dorset i England, død 7. desember 2016 i London) var en engelsk bassist, gitarist, vokalist, låtskriver og produsent.


== Biografi ==
Greg Lake ble født i et beskjedent hjem i etterkrigstiden i Dorset. 
Han bestemte seg tidlig for en musikkarriere og begynte å spille kopinumre i de lokale bands Unit Four og The Timechecks i midten av 1960-årene. Lake var forsanger og gitarist i disse grupper, og disse to roller beholdt han i de to følgende grupper, The Shame og The Shy Limbs. 

Etter bruddet med The Shy Limbs spilte Lake i en overgangsperiode med The Gods, som spilte selvkomponerte numre. Her virket Lake som bassist og forsanger, men han sverget stadig til gitaren. 
Greg Lake var med på å grunnlegge den opprinnelige gruppen King Crimson, og han ble etterpå et viktig medlem av «supergruppen» Emerson, Lake & Palmer. Han turnerte også en kort periode for Asia i 1985, og ga ut to soloalbum, med en påfølgende turné, tidlig på 1980-tallet. Albumene var Greg Lake (1981) og Manoeuvres (1983).
Som soloartist ble Lake kjent for sin julesang «I Believe in Father Christmas» i 1975, som hadde med «Troika» fra Sergej Prokofjevs verk Løytnant Kije som bakgrunnsspor. Andre kjente sanger omfattet blant annet «C'est la vie» (Works, vol. I), «Still... You Turn Me On» (Brain Salad Surgery) og «From the Beginning» (Trilogy).
Greg Lake var en sentral skikkelse i moderne musikk siden King Crimsons debutalbum In the Court of the Crimson King. ELPs suksess i 1970-årene har også bidratt til å forme moderne populærmusikk. I 1998 ble Emerson, Lake & Palmer oppløst, og Lake forlot bandet. Han var ikke spesielt aktiv på musikkscenen i form av egne utgivelser etter det, men turnerte blant annet som medlem i Ringo Starrs band i 2002. 
I 2003 spilte han bass på The Whos singel «Real Good Looking Boy». Høsten 2005 hadde han en omfattende soloturné i Storbritannia.


== Personlige liv ==
På slutten av 1974 flyttet Lake fra en leilighet i Cornwall Gardens i Kensington, London til et hjem i nærheten av Windsor. Lake bodde senere i Kingston og Richmond-områdene i Stor-London sammen med sin kone Regina. Paret hadde en datter, Natasha. 


== Død ==
Lake døde i London 7. desember 2016, 69 år gammel, etter å ha hatt kreft. Nyheten ble kunngjort på Twitter, og omtalte Lake's kamp mot sykdommen som "lang og sta". Flere musikere hyllet han, inkludert Rick Wakeman og Steve Hackett, Ringo Starr, John Wetton og ELP-trommeslager Carl Palmer. Med Lakes død og Keith Emerson tidligere i 2016, er Palmer det siste overlevende medlemmet av ELP.


== Utgivelser ==


== Referanser ==


== Eksterne lenker ==
Offisielt nettsted 
(en) Greg Lake – kategori av bilder, video eller lyd på Commons 
(en) Greg Lake på Internet Movie Database 
(en) Greg Lake hos The Movie Database 
(en) Greg Lake på Discogs 
(en) Greg Lake på MusicBrainz 
(en) Greg Lake på Encyclopaedia Metallum 
(en) Greg Lake på Songkick 
(en) Greg Lake på Genius — sangtekster 
(en) Greg Lake på AllMusic
Falas

I J.R.R. Tolkiens fiktive verden var Falas (kyst eller strand) et område i den vestre delen av Beleriand, og lå helt ved kysten, sør for Nevrast. Elva Brithon og elva Nenning rant ut i sjøen i dette området. Sindar alver, med Círdan som leder, bodde her, og bygde de to havnene Brithombar og Eglarest. I år 65 i det første tidevervet bygde Finrod tårnet Barad Nimras (Hvite horns tårn) på et nes i Falas mellom havnene Brithombar og Eglarest, for å holde utkikk mot eventuelle angrep fra sjøen av Morgoth.
Falas er bare med i Midgards historie i det første tidevervet, men da blir det nevnt blant annet i Det Første slaget av Beleriand, da Morgoths hærstyrke overtok Falas og beleiret de to havnene, men beleiringen ble opphevet fordi hæren behøvdes et annet sted. Havnene i Falas ble ødelagt for godt i året 473 F.T., og da flyktet Círdans folk til Sirions munninger og Balar øya.
Antikvariat

Antikvariat eller en antikvarbokhandel er en gren av bokhandelen som driver med kjøp og salg av gamle og sjeldne bøker, av gamle kunstblader, manuskripter, autografer, hele biblioteker og brukte bøker, hvis verdi retter seg etter utgavenes sjeldenhet, etter den tilstand bøkene er i og tidvis også etter innbindingens art.
I våre dager taler man også om «kunst-antikvariater». Antikvariater kan også selge kart, dekorative trykk, kort og lignende. I tillegg har også musikkplater og tegneserier fått sine egne samlere. 
Innehaveren av et antikvariat kalles vanligvis for en antikvar. Bøkene skal i en viss utstrekning være systematisert og den som driver antikvariatet skal ha kompetanse og kunnskap om sin samling. 
Antikvarbokhandlernes salgsmidler er i dag først og fremst salg via Internett, hvor felles nettverk gir overblikk over bøker som er til salg i øyeblikket – således er antikvariat.net en av de første databaser på Internett, som for øyeblikket er Nordens største bokdatabase. 
Utover salg via nettet anvender antikvarbokhandlere også den mer tradisjonelle salgsmetode som å trykke bokkataloger, selv om den mest brukes til å presentere spesielle samlinger, lik mange samlinger selges på bokauksjoner. 
Les bouquinistes er en helt spesiell type antikvarbokhandlere som i Paris finnes langs kaien ved elva Seine og som har utstilt sine bokkasser for spaserende publikum og hvor man stundom kan finne sjeldne og interessante ting.


== Eksterne lenker ==
Nordens største antikvariat på Internett
SVAF – Svenska Antikvariatföreningen
ILAB Arkivert 5. januar 2006 hos Wayback Machine. – International League of Antiquarian Booksellers